कहीं देवी को खुश करने को औरतें बिना कपड़ों में नहातीं, कहीं नीम के पत्ते पहन करतीं पूजा
उत्तराखंड के हरिद्वार, ऋषिकेश और देहरादून जिले के कुछ मंदिरों में उचित कपड़े नहीं पहनने पर भक्तों को प्रवेश नहीं करने दिया जाएगा। कम कपड़े पहनकर मंदिर में आने वाले भक्तों पर प्रतिबंध लगया गया है। ये प्रतिबंध मंदिर प्रशासन की तरफ से लगाया गया
उत्तराखंड के हरिद्वार, ऋषिकेश और देहरादून जिले के कुछ मंदिरों में पूरा शरीर ढकने वाले कपड़े नहीं पहनने पर भक्तों को प्रवेश नहीं करने दिया जाएगा। कम कपड़े पहनकर मंदिर में आने वाले भक्तों पर प्रतिबंध लगया गया है। ये प्रतिबंध मंदिर प्रशासन की तरफ से लगाया गया है। महिलाओं को 80% शरीर ढकना होगा, तभी उनको मंदिर में एंट्री मिल पाएगी।
मंदिर में भक्तों को कम कपड़ों में देख शर्म आती है 
महानिर्वाणी पंचायती अखाड़ा के सचिव महंत रवींद्र पुरी ने कहा कि दक्ष प्रजापति मंदिर (हरिद्वार), टपकेश्वर महादेव मंदिर (देहरादून) और नीलकंठ महादेव मंदिर (ऋषिकेश) में 'कम कपड़े पहने पुरुषों और महिलाओं' दोनों के प्रवेश पर औपचारिक प्रतिबंध लगा दिया गया है। सिर्फ उन्हीं महिलाओं को मंदिर में प्रवेश करने दिया जाएगा, जिनका शरीर 80 फीसदी ढका होगा। अपनी बात रखते हुए पुरी ने आगे कहा, ‘कभी-कभी मंदिरों में प्रवेश करने वाले लोग इतने कम कपड़े पहने होते हैं कि उन्हें देखने में भी शर्म आती है।’
आगे बढ़ने से पहले इस मामले पर अपनी राय जाहिर करते चलिए...
देश और दुनिया में कई जगहें और धार्मिकस्थल ऐसे भी रहे हैं जहां पर कम या न्यूनतम कपड़ों में पूजा करने का प्रावधान रहा है।
नीम के पत्तों से बदन ढककर और मुंह पर ताला लगाकर देवी की पूजा 
साल 2012 में कर्नाटक के तुममकुरु जिले के चिक्कानायकनहल तालुक के हंडानाकेरे गांव में सरकार ने महिलाओं के नग्न होकर पूजा करने पर प्रतिबंध लगाया था। लेकिन उसके बाद भी वहां महिलाएं नेकेड होकर पूजा करती थीं। इस गांव में वहां के रहने वाले सारे लोग मिलकर देवी गोनिमारादम्मा का त्योहार मनाते हैं।
इस पूजा में कई दशकों से यहां की महिलाएं केवल नीम की पत्तियों से बदन ढककर देवी की पूजा करती आई हैं। परंपरा के अनुसार महिलाएं नीम के पत्ते पहनकर और मुंह पर ताला लगाकर एक बार पूरे गांव का चक्कर लगाती हैं। उनकी मान्यता है कि इस तरह पूजा करने से उनकी मनोकामना जल्दी पूरी होती है।
देवी को खुश करने के लिए बिना कपड़ों के नहाती हैं महिलाएं 
कर्नाटक के शिवमोगा जिले के सोराबा के पास चंद्रगुट्टी गांव में हर साल मार्च में देवी रेणुकम्बा की पूजा की जाती है। ये एक सालाना वार्षिक मेला होता है। इस दौरान भक्त देवी रेणुकम्बा को खुश करने के लिए बेताले सेव या नग्न पूजा की पेशकश करते हैं।
इस पूजा में ज्यादातर दलित समुदाय की महिलाएं अपनी मन्नत पूरी करने के लिए देवी की बिना कपड़े सेवा करती हैं। महिला भक्त मंदिर के पास वरदा नदी में स्नान करती हैं और फिर नग्न पूजा में भाग लेती हैं। हालांकि, अब प्रशासन की तरफ से इस मेले पर रोक लगा दी गई है।
दुल्हन की तरह तैयार कर फिर उतार दिए जाते हैं कपड़े
तमिलनाडु और आंध प्रदेश के कुछ मंदिरों में करीब 200 साल तक देवदासी प्रथा का चलन रहा। इसमें प्रथा के तहत युवा लड़कियों को मंदिर में भगवान की सेवा के लिए चुना जाता। देवदासी के लिए चुन गई लड़की को पहले दुल्हन की तरह तैयार किया जाता और फिर उनके सारे कपड़े उतार दिए जाते। इन लड़कियों को सिर्फ गहनों और फूल की मालाओं से अपना शरीर ढकने की इजाजत होती थी।
हालांकि ये प्रथा काफी विवादित रही है। कई ऐसी खबरें आई जिसमें कहा गया कि इस बहाने लड़कियों को वेश्यावृति के लिए मजबूर किया जाता है। दक्षिण भारत के मंदिरों में चलने वाली इस प्रथा पर अब बैन लगा दिया गया है।
चर्च में पादरी ने लोगों को नेकेड प्रार्थना की दी अनुमति
साल 2014 में अमेरिका के वर्जीनिया राज्य के साउथैंपटन शहर में वाइट टेल चैपल चर्च ने अजीबोगरीब फैसला किया। चर्च ने अपनी मंडली को नग्न अवस्था में प्रार्थना सभाओं में शामिल होने की अनुमति दी। पादरी एलन पार्कर का कहना था कि इसके पीछे उनका मकसद भगवान के सामने सभी को 'समान' करना है।
मीडिया से बात करते हुए पादरी ने तर्क दिया कि बाइबिल के सबसे महत्वपूर्ण पलों में यीशु नग्न ही थे। जैसे जब वे पैदा हुए या जब उन्हें सूली पर चढ़ाया गया। पादरी का कहना था कि 'अगर भगवान ने हमें ऐसा बनाया है, तो यह गलत कैसे हो सकता है?' इस चर्च ने एक नेकेड वेडिंग भी होस्ट की थी।